89. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 907 της 19/27 Αυγ. 1981 (ΦΕΚ Α΄ 230) Περί αναγνωρίσεως ναυτικής υπηρεσίας αποκτωμένης υπό Διπλωματούχων Πλοιάρχων Α΄ τάξεως επί πλοίων υπό ξένην σημαίαν μη συμβεβλημένων μετά του Ναυτικού Απομαχικού Ταμείου. Έχοντες υπ’ όψει: α)Τας διατάξεις της παρ. 4β του άρθρ. 3 του Κ.Ν. 792/1978 (Π.Δ. 913/1978 Φεκ 220 Α΄). β)Την υπ’ αριθ. 784/1981 γνωμοδότησιν του Συμβουλίου της Επικρατείας, προτάσει του επί της Εμπορικής Ναυτιλίας Υπουργού, απεφασίσαμεν: Άρθρ.1.-Επιτρέπεται η εξαγορά και αναγνώρισις υπηρεσίας διανυομένης επί πλοίων υπό ξένην σημαίαν μη συμβεβλημένων ασφαλιστικώς μετά του «Ναυτικού Απομαχικού Ταμείου» εφ’ όσον η υπηρεσία αύτη απεκτήθη υπό Ελλήνων ναυτικών κατόχων διπλώματος Πλοιάρχου Α΄ τάξεως Εμπορικού Ναυτικού. «Το ανωτέρω δικαίωμα εξαγοράς και αναγνώρισης υπηρεσίας, επεκτείνεται και στους λοιπούς  Έλληνες ναυτικούς όλων των ειδικοτήτων». Το άνω μέσα σε « » εδάφιο προστέθηκε από το άρθρ. 1 Π.Δ. 125/23-25 Απρ. 1983 (ΦΕΚ Α΄ 54). Άρθρ.2.-Η ισχύς του παρόντος Π.Δ. άρχεται από της δημοσιεύσεως τους εις την Εφημερίδα της Κυβερνήσεως. 